eo da da eo da da da da da de da da da da da de da da da da da da da da id it en oc pl pt da en da uk da da da da da da da it da da da da da da da da
Skjoldbruskkirtelhormonerne hedder T3 (trijodthyronin) og T4 (thyroxin), alt efter hvor mange jodatomer, de indeholder. T3 virker langt hurtigere end T4, der betragtes som et forstadium. Selen indgår desuden i enzymer, som regulerer hormonaktiviteten. Det kan blandt andet ske ved fjernelse af et jodatom, så det passive T4 hormon omdannes til det aktive T3 hormon.
Dannes der for lidt T3 hormon, bliver stofskiftet lavere, og dannes der for meget, bliver det højere. Derfor er det vigtigt, at der både er jod og selen til stede under reguleringen.
Skjoldbruskkirtlens hormoner T3 og T4
Mangler og dårlig udnyttelse forårsages af
Mangelfuld kost, især uden maritime kilder som fisk og skaldyr
Især for lavt stofskifte med træthed, langsom puls, kuldefornemmelse og vægtøgning.
I få tilfælde forhøjet stofskifte med hjertebanken, uro, forhøjet blodtryk, øget appetit og vægttab.
Børn: Struma, dværgvækst eller mental retardering
Især maritime kilder som tang, fisk, skaldyr, fiskesovs, østerssovs og havsalt. Desuden mejeriprodukter og æg.
Struma har været meget udbredt i Danmark, og derfor har man siden 1998 tilsat jod til bordsalt for at forebygge sygdommen. Jodberiget salt findes også i brød fra bagere og brødindustri, hvor jodindholdet er cirka 22 mikrogram pr 100 gram.
Voksne 11 år og opefter: 150 mikrogram
Børn 1-10 år: 70 mikrogram
Gravide og ammende: Henholdsvis 175 og 200 mikrogram
Man kan både have struma og lavt stofskifte uden at mangle jod. Stofskifteproblemer kan også skyldes mangel på selen, der regulerer stofskiftehormonerne.
Opvarmning sænker fødevarers indhold af jod.
Vi tåler relativt store mængder jod, men for store mængder over for lang tid kan hæmme dannelsen af skjoldbruskkirtelhormoner og både medføre for højt og for lavt stofskifte. Gravide og ammende skal være særlig forsigtige, da overdosering kan nedsætte funktionen af barnets skjoldbruskkirtel.
Slankepiller med store mængder jod kan på sigt skade hormonbalancen.
Radioaktivt jod (fx efter atomkraftulykker) kan ophobes i skjoldbruskkirtlen og forårsage alvorlige skader og kræft. Skaderne kan minimeres ved at spise jodtabletter (kaliumjodid).